เพชรรัตน์ ใหม่ชมภู

เพชรรัตน์ ใหม่ชมภู (เกิด 7 สิงหาคม พ.ศ. 2531)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ สังกัดพรรคประชาชน เป็นบุตรไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ความสวยไม่เป็นรอง เปิด 11 สาวสวยจากพรรคก้าวไกล

 ประวัติ 
เพชรรัตน์ เกิดเมื่อวันที่ 7 สิงหาคม พ.ศ. 2531 ที่อำเภอเมืองเชียงใหม่ จังหวัดเชียงใหม่ เป็นบุตรนายไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ สมัยบุญเลิศ บูรณุปกรณ์ 

สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรี คณะมนุษยศาสตร์ สาขาวิชาภาษาอังกฤษ จากมหาวิทยาลัยเชียงใหม่ และปริญญาโทสาขาบริหารธุรกิจ จากมหาวิทยาลัยเชียงใหม่

 การทำงาน 
เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 และได้ทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 90 แต่ไม่ได้รับเลือกตั้ง และมาทำหน้าที่ผู้ช่วยของกุลธิดา รุ่งเรืองเกียรติ ในเวลาต่อมา

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้เชียงใหม่ แพ้ไม่ได้ 'อุ๊งอิ๊ง' ชิงรุกใหญ่ สกัด 'บูรณุปกรณ์'สังคมออนไลน์ภาคเหนือตอนบน…แข่งดุสู้กันมันหยด เขต 1 ‘เวียงพิงค์’ เพื่อไทยจะแลนด์สไลด์ที่เชียงใหม่หรือไม่อยู่ที่เขตนี้!!!... ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย‘พลอย เพชรรัตน์’ ว่าที่ ส.ส.เชียงใหม่ ผู้ล้มตำนานเมืองหลวง พท. โต้วาทะ ‘ไม่มีพรรคอย่าหวังชนะ’

 สมาชิกสภาผู้แทนราษฎร 
เพชรรัตน์ ใหม่ชมภู ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดเชียงใหม่ สังกัดพรรคประชาชน

 อ้างอิง 

หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่